Coronavirus în Italia: 34.371 de morți în total. 303 cazuri noi de îmbolnăviri și 26 de decese în ultimele 24 de ore.
Bilanţul epidemiei de coronavirus a ajuns la 34.371 de morţi în Italia. S-au produs 26 de decese în ultimele 24 de ore. Numărul total al persoanelor infectate a depăşit 237.000.
Serviciul italian de Protecţie Civilă a comunicat, luni după-amiază, că bilanţul epidemic este de 34.371 de morţi, iar numărul total al cazurilor de infectare cu noul coronavirus raportate până acum a ajuns la 237.290.În ultimele 24 de ore, s-au înregistrat 303 noi cazuri de coronavirus şi 26 de decese, potrivit Serviciului italian de Protecţie Civilă, citat de agenţia Adnkronos.Numărul total al persoanelor vindecate a ajuns la 177.010. În momentul de faţă, în Italia sunt 25.909 persoane care au coronavirus.Cele mai multe cazuri de infectare s-au înregistrat în regiunea Lombardia, 91.917, şi 16.457 de decese.În regiunea Piemonte sunt 31.061 de cazuri şi 4.012 decese, iar în Emilia Romagna sunt 28.084 de cazuri şi 4.207 decese.În Veneto s-au înregistrat 19.220 de cazuri de coronavirus şi 1.978 de decese.